Hun blev født i en borgerlig familie i Horsens, hvor hun voksede op sammen med en søster og fem brødre. Da hun var seks år gammel døde hendes fader, [[assessor]] Otto Federspiel, og hendes moder, Marie Christine Hansen, blev modehandlerske. Efter moderens død i [[1874]] tog hun til [[Hamborg]], hvor hun lærte fotografiets kunst. Hun afsluttede sin læretid i [[1876]] og blev den første kvinde, der ansøgte om at måtte ernære sig som fotograf. Hun slog sig ned i Aalborg, hvor der i forvejen var to fotografer, hvoraf den ene var den kendte [[Heinrich Tønnies]]. På trods af konkurrencen fik hun den næststørste omsætning i byen. Hendes søster Sophie fulgte med og virkede som modehandlerske.
Kunst Historie Fotografi